اردوغان: او یئرلری اونلارا مزار ائتدیک
"اوردولاری ایله بو عزیز تورپاغی ایشغال ائدهبیلمهیهجکلرینی گؤرهنلر، یئنی آراجلار ایشه سالدیلار"
جمهورباشقانی رجب طیب اردوغان، تورکیهنین ترورلا مباریزه قونوسوندا،
"هارادا، هانسی هینده تروریست وارسا، بیز ده آرخالارینداییق" دئدی.
جمهورباشقانی و عدالت و قالخینما پارتیسی باشقانی اردوغان، پارتیسینین ایزمیر ۷.حی عادی کنگرهسینده دانیشدی.
اردوغان، "اوردولاری ایله بو عزیز تورپاغی ایشغال ائدهبیلمهیهجکلرینی گؤرهنلر، یئنی آراجلار ایشه سالدیلار" دئیهرک،
"ترور بو آراجلارین ان قانلیسی و ظالیمیدیر. حکاری ترورون آجیسینی ان چوخ چکهن ویلایتلریمیزدن بیریدیر. ازمیرده ترور سالدیریلاری سببیله دوغو و گونئی دوغو آنادولو بؤلگهلریندن کؤچ ائدن چوخ ساییدا وطنداشلاریمیز یاشاییر. پکاکا ترور هؤرگوتونون اخلاقسیز و ویجدانسیز اوزونو ان یاخشی اونلار بیلیر" دئدی.
پرزیدنت اردوغان،
"بیز جودیده واریق، بیز گاباردا واریق، بیز تندورکده واریق، بیز بئسلر درهسینده واریق. هارادا، هانسی هینده تروریست وارسا، اوردا بیز ده وارییق. او یئرلری اونلارا مزار ائتدیک. اون مینلر اولدوغو دئییلن تروریستلر آرتیق یوزلره دوشدو" ایفادهلرینی ایشلتدی.
ایلگیلیلی خبرلر
اردوغان: یانلیشلاری اولسا، لازیم اولانی ائدریک
"بو تروریستلر گلدی گلدی، گلمهسه، لازیم اولان نه ایسه اونو قوروملاریمیز و بیریملریمیز واسطهسی ایله ائتمهیه داوام ائدجییک"
اردوغان: سوئد ۷۳ تروریستی بیزه گؤندرهجک
جمهورباشقانی، سوئدین، ۷۳ تروریستی تورکیهیه قایتاراجاغینی بیلدیردی
اردوغان، ناتو ذیروهسینده لیدئرلره ترورلا باغلی ویدئو ایزلتدی
"بیر چوخ آوروپالی متفیق تۆرکیهنین میللی گۆونلیگی و تۆرک وطنداشلارینین حیاتینی تهدید ائدن ترور هؤرگوتو پکاکا و اونون تؤرهمهلرینه بیرباشا و یا دولایی یول ایله سیاسی، مادی و سلاح دستگی وئرمهیه داوام ائدیر"
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab